স্টিভেন স্পিলবার্গ কি কোনও ষড়যন্ত্রে লিপ্ত রয়েছেন? সংবাদ সংস্থার খবর অনুযায়ী, হলিউড মায়েস্ত্রো স্পিলবার্গ এবং পিটার জ্যাকসন কোনও যৌথ পরিচালনার প্রস্তুতি নিচ্ছেন। সম্প্রতি স্পিলবার্গ জানিয়েছেন, তিনি এবং পিটার জ্যাকসন এমন এক ছবির কথা ভাবছেন, যা কারোকে বলা যাবে না।
তার নতুন ছবি ‘দ্য বিএফজি’-র প্রোমোশন সফরে বেরিয়ে স্পিলবার্গ জানিয়েছেন, পিটার জনসন তাঁর ‘হবিট’ সিরিজ নিয়ে ব্যস্ত ছিলেন যে, ‘টিনটিন’ তৈরির সময়ে একবারেই সঙ্গ দিতে পারেননি। তবে তঁর পরিকল্পনা রয়েছে ‘টিনটিন’-এর সিকোয়েল তোলার। তখন পিটার অবশ্যই তাঁর সঙ্গে থাকবেন। তবে সেই সিকোয়েলের আগে তিনি ও পিটার একটি ছবিতে যৌথ পরিচালনার দায়িত্ব নেবেন। সেই ছবিটি সম্পর্কে কেউই কিছু জানেন না। ব্যাপারটা গোপন রাখা হয়েছে ইচ্ছে করেই।
প্রসঙ্গত, ‘হবিট’-এর পরিচালক পিটার জনসন কিন্তু ‘টিনটিন’-এর প্রযোজক ছিলেন।